En a suya historia han estato muitas as diferents combinacions d'os instrumentos que han formato a batería, pendendo más que más d'o estilo musical que se yera fendo. A confeguración que actualment se troba más estendillata ye a formata por una caixa, un bombo, quantos tom-toms (a sobén tres u quatre), un hi-hat, quantos platiellos (os más habituals son crash, ride y splash) y atros instrumentos de percusión como caixas chinesas u cencerros. Manimenos a combinación d'os instrumentos y a suya destribución ye a sobén una elección personal de cada musico y puet cambear muito d'una batería t'atra.